recursal/SuperWikiNEXT-32B huggingface dataset:
**Fuciko Fucima** (藤間 藤子, *Fucima Fuciko*?, {{DVTY}} şablonu boşdur ) – Yaponiya rəqqasəsi və xoreoqrafı.

Həyatı
------

Fuciko Fucima 31 oktyabr 1907-ci ildə Tokioda doğulmuşdur. 8 yaşında olan ənənəvi yapon məktəbinin Fucima məktəbinin İemoto qolunun rəhbəri olan II Kanemon Fucimanın şagirdi olmuşdur. Bu dövrdən etibarən məktəbin aparıcı üzvlərindən biri olmuş, hətta məktəbin növbəti iki rəhbərinin müəlliməsi olmuşdur.

Fucimanın ən məşhur rəqsləri gənclik bulağından bəhs edən bir Çin əfsanəsinə əsaslanan "Kikucido" və Kiotadakı sevgilisini ziyarət edən döyüşçüdən bəhs edən "Kakeqiyo" rəqsləri olmuşdur. "Kakeqiyo" onun ən məşhur rəqslərindən biri olmuş, bu rəqsə görə 1955-ci ildə Təhsil Nazirliyinin Teatr Festivalı Mükafatına layiq görülmüşdür. 

Fucima kabuki tamaşaları üçün tokivazu rəqslərinin xoreoqrafiyası ilə məşğul olmuşdur (məsələn, "Masakado" və "Seki no To" tamaşaları üçün). O, 1985-ci ildə Yaponiya hökuməti tərəfindən Yaşayan Milli Xəzinə elan olunmuşdur.

İstinadlar
----------

Ədəbiyyat
---------

Xarici keçidlər
---------------
**Mari Jan Antuan Kondorse** (*fr.* Nicolas de Condorcet) (1743-1794)—fransız yazıçı, riyaziyyatçı, siyasi xadim, filosof.

Həyatı
------

Fəlsəfəsi
---------

*Esquisse d'un tableau historique des progres de l'esprit humain*, 1795
O, şüura əsaslanmış tərəqqinin insana gətirdiyi xeyirli şeyləri göstərirdi: millətlər arasında bərabərliyə nail olmaq, sinfi fərqlərin aradan götürülməsi və dini, mənəvi səviyyənin ümumi yüksəlişi. Kondorse rasizmin aradan götürülməsinə, ticarət azadlığının genişləndirilməsinə, xəstəliyə və qocalığa görə təqaüdlərin verilməsinə, müharibələrin qadağan olunmasına, yoxsulluğun və dəbdəbənin aradan götürülməsinə, qadınlar və kişilər arasında bərabərliyin təmin edilməsinə və hamı üçün eyni imkan yaradan ümumtəhsil sisteminin yaradılmasına ümid edirdi.

Tərəqqiyə bu inam realizmlə sadəlövhlüyün qarışığı idi. Realizm ondan ibarət idi ki, bütün bu sadalananlar elmi və texniki cəhətdən həqiqətən də mümkündür. Sadəlövhlük isə bunda idi ki, filosof-maarifçilər bütün olanlara baxmayaraq, siyasi problemlərin əhəmiyyətini qiymətləndirə bilmirdilər. Məlum oldu ki, ümumi rifah halının yüksəldilməsinə çatmaq üçün təkcə maarifçilik kifayət deyil.
Birinci dünya müharibəsindən sonra, tərəqqiyə olan inam ölümcül zərbə aldı. İndi elə bir adam tapmaq çətin olar ki,Maarifçilik dövrünün nümayəndələri kimi sadəlövhlüklə gələcəyə optimist nəzərlərlə baxsın.
XVIII əsrin sonunda Qərbi Avropada – əvvəlcə İngiltərədə, sonralar Fransada və XIX yüzillikdə Almaniyada - yeni burjuaziya təşəkkül tapmağa başladı. Bu təşəkkül bir neçə səviyyələrdə həyata keçirdi: ideoloji, siyasi və iqtisadi.

Kapitalizmin qurulması ilə paralel olaraq, siyasi liberalizm də möhkəmlənirdi (məzhəb azadlığı və toplantı azadlığı). Mütəmadi seçkilər vasitəsi ilə hökumət üzərində ümumi nəzarəti təmin etməyə imkan verən konstitusiya idarəetmə formasının qurulması tendensiyası əmələ gəlmişdi (hətta seçki hüququ məhdud olsa da). Bu zaman hökumət iqtisadi fəaliyyətə qarışmadan həyat və mülkiyyətə zəmanət verən siyasi hakimiyyətə malik idi.


Vikisitatda ***Mari Jan Antuan Kondorse*** ilə əlaqədar sitatlar var.

İstinadlar
----------

Həmçinin bax
------------

Xarici keçidlər
---------------

|  |  |
| --- | --- |
|  Bu şablona bax   Tematik saytlar | Mathematics Genealogy Project · zbMATH Open Database · Maktutor riyaziyyat tarixi arxivi · Qutenberq layihəsi · The Peerage |
| Lüğətlər və ensiklopediyalar | Böyük katalan · Böyük norveç · Böyük rus · Kruqosvet · Laruss ensiklopediyası · Britannica (11-ci) · Britannica (onlayn) · Brockhaus · Notable Names Database · Prabook · Universalis |
| Şəcərə və nekropolistika | Find a Grave · WikiTree |
| 

| Normativ yoxlama |
| --- |
| BAV: ADV10051566 · BIBSYS: 90356748 · BNC: a10068375 · BNE: XX869339 · BNF: 118975118 · CiNii: DA00998797 · CONOR: 98667107 · EGAXA: Balis874478 · GND: 118521772 · ICCU: CFIV025851 · ISNI: 0000000121005175 · LCCN: n50030053 · NDL: 00520819 · NKC: ola2002159003 · NLA: 36572560 · NLG: 138286 · NLP: a0000001188688 · NTA: 339707135, 069423121 · NUKAT: n97017473 · PTBNP: 124811 · LIBRIS: 182864 · SUDOC: 027360245 · VIAF: 34454867 · ULAN: 500354588 · WorldCat VIAF: 34454867 |

 |
**Odlu Torpaq arxipelaqı** (*isp.* Tierra del Fuego [ˈtjera ðel ˈfweɣo]) — Arxipelaq Cənubi Amerikanın cənubunda yerləşir və 40 min adadan ibarətdir. Ümumi sahəsi 73 753 km², ən böyük adası isə Odlu Torpaq adasının 47 992 km² sahəsi vardır.

Arxipelaqa daxil adaların böyük hissəsi Çiliyə məxsus olan Maqalyanes-i-la-Argentina-Çilena vilayətinə daxildir. Odlu Torpaq adası isə iki ölkə arasında bölünüb. Argentinaya məxsus hissədə ərazi Odlu Torpaq, Antarktida və Cənubi Atlantika adaları vilayətinə daxildir.

Coğrafiyası
-----------

Arxipelaq Cənubi Amerika materikindən Magellan boğazı, Antarktika ilə isə Dreyk boğazı ilə ayrılır. Arxipelaqın ən iri adası Odlu Torpaqdır. Cənub hissədə yerləşən Oste və Navarino adaları bir-birindən Biql boğazı vastəsi ilə ayrılır.

Odlu Torpağın səmadan çəkilən şəkili
Ən hündür zirvəsi Darvin dağıdır (2488 m), əvvəllər isə Şipton zirvəsi (2469 m) hesab edilirdi.
Arxipelaqın adalarının sahilləri çox parçalıdır. Bu relyef formalarına xüsusi ilə cənub-qərb hissədə daha çox rast gəlinir.

Arxipelaqın cənubunda Cənubi Amerika qitəsinin ən ucqar nöqtəsi olan Dieqo-Ramires adası yerləşir.

Tarixi
------

Fernan Magellan arxipelaqı naməlum cənub torpağının bir hissəsi hesab edirdi. Magellan ərazidən keçərkən yerli odpərəst əhalinin qaladığı tonqalların vulkan olduğunu zənn etmiş və bu səbəbdən ərazini Odlu Torpaq adlandırmışdır.

Odlu Torpağın koloniyalaşdırılması XIX əsrin ikinci yarısında Culius Popper tərəfindən həyata keçirilmişdir.

Əhalisi
-------

Odlu Torpaq adasında cənub yarımkürəsinin ən cənubda yerləşən şəhəri olan Uşuaya, Navarino adasında isə cənub yarımkürəsinin ən cənubda yerləşən yaşayış məntəqəsi olan Puerto Toro yerləşir. Əhalinin böyük qismi Odlu Torpaq adasında yaşayır.

Arxipelaqın əhalisinin bir qismi odpərəstlərdir. Onlar yqanlar adlanır. Materikə yaxın adalarda isə materikdən olan digər xalqlar yaşayır.

Mənbə
-----

* Tierra del Fueqa vilayətinin rəsmi saytı Arxivləşdirilib 2010-04-05 at the Wayback Machine
**Əlincə** — 1990-cı ildə Naxçıvan Muxtar Respublikasında yaranan ictimai təşkilat, xeyriyyə cəmiyyəti

Haqqında
--------

Azərbaycan xalqının yenilməzlik, mətinlik, və mübarizə rəmzi olan Əlincəqalanın adınadır. Proqram və Nizamnaməsi 6 aprel 1990-cı ildə keçirilmiş təsis konfransında qəbul olunmuşdur. Əsasən respublikanın sərhəd rayonlarında fəaliyyət göstərir.

### Yaradılmasında məqsəd

Nizamnaməsində göstərdiliyi kimi, sərhəd rayonlarının sosial-iqtisadi və mədəni inkişafına yardım etmək, həmin rayonların əhalisini erməni quldur basqınından qorumaq üçün tədbir görmək, sərhəd kəndlərinin boşalmasının, işsizliyin qarşısını almaq, təbii ehtiyatlardan, yerli xammaldan istifadə etməklə istehsalat sahələri açmaq, kənd təsərrüfatı məhsulları istehsalını artırmaq, məhsul satmaqda əhaliyyət kömək etmək, erməni təcavüzündən zərər çəkənlərə, qocalara, əlillərə, ehtiyacı olanlara yardım göstərmək, müxtəlif xeyriyyə tədbirləri keçirmək, elm və texnikanın nailiyyətlərinə əsaslanmaqla sərhəd rayonlarında iqtisadiyyatın intensiv inkişafına kömək göstərmək, bu rayonlar haqqında normativ aktlar tərtib etmək və s.cəmiyyətin əsas vəzifələridir.

Cəmiyyətin strukturu
--------------------

"Səs" adlı qəzeti nəşr olunur. Ali orqanı iki ildən bir çağırılan konfransdır. Rəhbər orqanları cəmiyyətin məclisi, idarə heyəti və ağsaqqallar şurasıdır.

Mənbə
-----

* Naxçıvan Ensiklopediyası. Bakı. 2002. səh. 127. ISBN 5-8066-1468-9.
**"Əvəsor" Xalq Kollektivi** — 1964-cü ildə Fərbiyyə Şabanova tərəfindən Astara rayonunun Kakalos kəndində fəaliyyət göstərən Talış və Azərbaycan xalq mahnı və rəqslərini toplayan folklor kollektivi. 1985-ci ildə rəsmən "Əvəsor Folklor Kollektivi" adlanır. Kollektiv, 1988-ci ildə Rumıniyanın Borşa, 1991-ci ildə Dağıstanın Qızlar, 1993–95-ci illərdə Türkiyənin Ankara və Gölcük şəhərlərində keçirilən beynəlxalq festivallarda iştirak etmiş, müxtəlif diplom və qiymətli hədiyyələrə layiq görülmüşlər. Azərbaycan Respublikası Mədəniyyət və Turizm Nazirliyinin 12 iyul 2000-ci il tarixli qərarı ilə kollektivə "Xalq Kollektivi" adı verilmişdir. Kollektivin repertuarındakı el nəğmələri, laylalar, milli rəqslər Fərbiyyə Şabanovanın və Şadoğlan Bayramovun 2004-cü ildə nəşr olunmuş "Talış bölgəsinin nəğmələri" kitabına daxil edilmişdir. 2010–2017-ci illərdə Bakı şəhərində Dənizkənarı parkda təşkil olunan "Novruz" bayramı şənliklərində iştirak etmişdir. Kollektiv 2014-cü ildə Masallı şəhərində keçirilən Beynəlxalq Folklor Festivalında, Lerik rayonunda keçirilmiş Uzunömürlülərin Yaradıcılıq Festivalında iştirak edərək diplomlara layiq görülmüşdür. Şəki "İpək yolu" VI Beynəlxalq musiqi festivalı çərçivəsində "Yuxarı Karvansara" mehmanxana kompleksində Azərbaycanda yaşayan azsaylı xalqlarının folklor mahnı və rəqslərindən ibarət tədbirdə iştirak etmişdir. 9 aprel 2017-ci ildə 2017 İslam Həmrəyliyi Oyunlarının Astara rayonunda keçirilən "Su səyahəti" tədbirində çıxış etmişdir.

İstinadlar
----------

1. ↑  "Arxivlənmiş surət". 2019-07-03 tarixində orijinalından arxivləşdirilib. İstifadə tarixi: 2019-07-03.
2. ↑  "Arxivlənmiş surət". 2020-10-17 tarixində arxivləşdirilib. İstifadə tarixi: 2019-07-03.
3. ↑  "Arxivlənmiş surət". 2020-10-17 tarixində arxivləşdirilib. İstifadə tarixi: 2019-07-03.
4. ↑  "Arxivlənmiş surət". 2019-07-03 tarixində orijinalından arxivləşdirilib. İstifadə tarixi: 2019-07-03.
5. ↑  "Arxivlənmiş surət". 2020-10-18 tarixində arxivləşdirilib. İstifadə tarixi: 2019-07-03.
6. ↑  "Arxivlənmiş surət". 2019-07-03 tarixində orijinalından arxivləşdirilib. İstifadə tarixi: 2019-07-03.
**Ptqnavank** (erməni: Պտղնավանք; Ptghni məbədi kimi də tanınır, erməni: Պտղնիի տաճար) — Ermənistanın Kotayk rayonunun Ptqni kəndindəki xristian kilsəsi, erkən orta əsrlər erməni memarlığının ən görkəmli abidələrindən biridir.

Hal-hazırda bərbad vəziyyətdədir, yalnız şimal divarı, cənub divarının şərq hissəsi və günbəzin şərq daşıyıcı tağı salamat qalmışdır. Günbəzli zal tipli kilsə binalarının ən erkən və ən yaxşı nümunələrindən biridir. 6-cı əsrin sonu - 7-ci əsrin əvvəllərində tikilmişdir (dəqiq tarix məlum deyil). Eni 15,7 metr, uzunluğu 30,4 metr, ibadət zalının ölçüləri müvafiq olaraq eni 10,3 m və uzunluğu 23,8 m-dir.

Şimal fasadının aşağı hissəsinin mərkəzində tağlı əsas giriş var. Bir az hündürdə, sağ və sol tərəflərdə eyni tipli və ölçülü üç pəncərə var. Məbədin dekorativ bəzəyinin motivləri müxtəlifdir - həm həndəsi, həm də nəbati; insanların, heyvanların və quşların təsvirlərini əks etdirən relyeflər də vardır.

Cənub tərəfin fasadında qorunan pəncərələr də erkən orta əsrlərə aid erməni dini memarlığının müstəsna nümunələrini əks etdirən relyeflərlə örtülmüşdür. Allahın Anası, Məsih və həvarilər təsvir edilmişdir. Burada dünyəvi məzmunlu relyeflər də var ki, onlardan birində atlının yaralı heyvanı oxla vurması təsvir olunub və atlının adı qeyd olunub - Manuel Amatuni. Bu relyefin sağ tərəfində başqa bir şəkil də var - şirlə döyüşən nizə ilə adam, çox güman ki, Manuel Amatuninin oğlu - Sahak Amatuni ilə eyniləşdirilə bilər.
Vaukansonun ördəyinin ehtimal olunan interyeri (1738–1739)
Pinokyo avtomatı
Bu adın digər istifadə formaları üçün bax: Avtomat (dəqiqləşdirmə).
**Avtomat** — nisbətən öz-özünə işləyən maşın və ya əməliyyatlar ardıcıllığını avtomatik izləmək və ya əvvəlcədən müəyyən edilmiş təlimatlara cavab vermək üçün nəzərdə tutulmuş idarəetmə mexanizmi. Bəzi avtomatlar, məsələn, mexaniki saatlarda zəng vuranlar, təsadüfən baxan şəxsə mexaniki robot kimi öz gücü və ya iradəsi ilə işlədikləri illüziyasını vermək üçün nəzərdə tutulub. Termin uzun müddətdir hərəkət edən insanlara və ya heyvanlara bənzəyən, insanları heyran etmək və/və ya əyləndirmək üçün hazırlanmış avtomatlaşdırılmış kuklalarla əlaqələndirilir.

Animatronik, tez-tez filmlərdə və əyləncə parklarında personajların və ya canlıların təsviri üçün istifadə olunan elektronika ilə müasir avtomat növüdür.

Etimologiya
-----------

"Avtomat" sözü qədim yunanca "öz iradəsi ilə hərəkət edən" (q.yun. αὐτόματον) sözünün latın dilinə tərcüməsidir. Bu söz ilk dəfə Homer tərəfindən qapının avtomatik açılmasını və ya təkərli ştativlərin avtomatik hərəkətini təsvir etmək üçün istifadə edilmişdir. Əsasən qeyri-elektron hərəkət edən maşınları, xüsusən də insan və ya heyvan hərəkətlərinə bənzəmək üçün hazırlanmış maşınları, məsələn, köhnə açıq saatlardakı jakları və ya ququ quşlu saatdakı quşu və hər hansı digər cizgi fiqurlarını təsvir etmək üçün istifadə olunur.

İstinadlar
----------

1. ↑  "Definition of AUTOMATON". www.merriam-webster.com (ingilis). 4 yanvar 2024. 2024-01-12 tarixində arxivləşdirilib. İstifadə tarixi: 2024-01-12.
2. ↑  "Henry George Liddell, Robert Scott, A Greek-English Lexicon, αὐτό-μα^τος". A Greek-English Lexicon. 2024-01-12 tarixində arxivləşdirilib. İstifadə tarixi: 12 yanvar 2024.

Xarici keçidlər
---------------

* Vikianbarda əlaqəli media-fayllar

* The Automata and Art Bots mailing list home page
* Modern Automata Museum
* The House of Automata – The largest online gallery of automata
* J. Douglas Bruce, 'Human Automata in Classical Tradition and Mediaeval Romance', *Modern Philology*, Vol. 10, No. 4 (Apr. 1913), pp. 511–526
* M. B. Ogle, 'The Perilous Bridge and Human Automata', *Modern Language Notes*, Vol. 35, No. 3 (Mar. 1920), pp. 129–136

* Video of elephant automaton — YouTube
* Video of Catherine the Great's 'The Peacock Clock' — YouTube

|  |  |
| --- | --- |
|  Bu şablona bax   Lüğətlər və ensiklopediyalar | Böyük rus · Britannica (11-ci) · Universalis |
**Milli iqtisadiyyat**, həmçinin **Milli kənd təsərrüfat** — müəyyən dövlətin və ya ölkənin əmək bölgüsü ilə bir-birinə bağlı olan tarixən formalaşmış sənaye kompleksi (məcmuəsi).

Münasibətlərin subyektlərinin fəaliyyət növlərinə görə bölünür. Termin XIX əsr Alman iqtisadi nəzəriyyəsində (Volkswirtschaft) istifadə edilən anlayışın birbaşa tərcüməsidir. Bu termin iqtisadi, iqtisadi-coğrafi əsərlərdə və jurnalistikada siyasi sistemindən asılı olmayaraq müxtəlif dövlətlərin iqtisadiyyatlarına münasibətdə istifadə olunur. 1990-cı illərin əvvəllərindən Rusiyada sovet ideologiyası ilə bağlı olan bu sözün əvəzinə daha geniş iqtisadiyyat termini tez-tez istifadə olunur. Alman nəşrlərində "Volkswirtschaft" termini, xüsusən də söhbətin ümumiyyətlə iqtisadiyyatdan yox, onun sistem formalaşdıran maddi-texniki bazasından, xüsusən də maddi istehsal sferasından getdiyini vurğulamaq lazım gəldikdə istifadə olunmağa davam edir. Rusiya Federasiyası Hökuməti yanında Xalq Təsərrüfatı Akademiyasının adından və Rusiya dövlət normativ aktlarında "milli iqtisadiyyat" termini ilkin mənasında istifadə olunmağa davam edir.

Tarixi
------

Əvvəllər müxtəlif dövlətlərdə və ölkələrdə Milli İqtisadiyyat ifadəsi müəyyən bir dövlətin və ölkənin bütün ictimai münasibətlərini müəyyən edirdi, çünki bu münasibətlərin məzmunu maddi dəyərlərin istehsalı, mübadiləsi və bölüşdürülməsi idi.

İngiltərə-Fransız fərdi siyasi iqtisadiyyatı milli iqtisadiyyatın yalnız şəxsi ev təsərrüfatlarının ümumi adı olduğunu fərz edirdi, milli iqtisadiyyatda hər hansı bir şəkildə fərdi qüvvələrin sadə cəmindən əldə edilə bilməyən qüvvələrin işlədiyini fərq etməzdi. fərdi ev təsərrüfatları arasında obyektiv münasibətlərin ləng tarixi inkişafın məhsulu olması, dünyanın cari iqtisadi həyatını güclü şəkildə müəyyən edir.

Siyasi iqtisadda təsərrüfatlarda bir bütövlükdə birləşən iqtisadi hərəkətlərin məcmusu təzahür edir

* dövlət;
* ictimai;
* özəl;
* xalq;
* qlobal

İstinadlar
----------

1. ↑  Народное хозяйство // Энциклопедический словарь Брокгауза и Ефрона: В 86 томах (82 т. и 4 доп.). СПб.. 1890–1907.
2. ↑  "Национальная экономика". 2019-06-30 tarixində arxivləşdirilib. İstifadə tarixi: 2019-06-30.
3. ↑  Хозяйство // Энциклопедический словарь Брокгауза и Ефрона: В 86 томах (82 т. и 4 доп.). СПб.. 1890–1907.
4. ↑  Народное хозяйство // Энциклопедический словарь Брокгауза и Ефрона: В 86 томах (82 т. и 4 доп.). СПб.. 1890–1907.
5. ↑  "Структура национальной экономики". 2019-06-30 tarixində arxivləşdirilib. İstifadə tarixi: 2019-06-30.
**Eric Saade** – livan əsilli isveçli müğənni və aparıcıdır. 2011 Avroviziya Mahnı Müsabiqəsində İsveçə 3-üncü yeri qazandırıb. Bu İsveçin bu yarışmada 1999-cu ildən bəri qazandığı ən yaxşı nəticədir.

İlk illəri
----------

Eric Saade 29 oktyabr 1990-cı ildə İsveçdə anadan olub. Onun atası fələstin əsilli Livan vətəndaşı, anası isə İsveç vətəndaşıdır. 4 yaşında onun valideynləri ayrılır. Eric 13 yaşında mahnılar yazmağa başlayır. 15 yaşına qədər futbolla məşğul olur. Bundan sonra uşaqlar arasında keçirilən "Joker" adlı musiqi yarışmasının qalibi olur. 2007-ci ildə İsveçdə gənclərdən ibarət yeni bir pop qrup yığılırdı. 15 nəfər arasından seçilən Eric tezliklə "What's Up!" adlı qrupa daxil olur. 2008-ci ildə bu qrupun "Pose" adlı albomu işıq üzü görür. Albomdan iki sinql çıxır. Bundan başqa qrup Disney kanalı ilə birgə layihələrdə çalışır. 2009-cu ildə Eric qrupu tərk edir və solo karyeraya başlayır.

Avroviziya Mahnı Müsabiqəsi
---------------------------

Solo karyeraya başladıqdan sonra Eric ölkəsini 2010 Avroviziya Mahnı Müsabiqəsində təmsil etmək üçün "Melodifestivalen 2010"-a qoşulur. Erik final mərhələsində "Manboy" mahnısını ifa edir amma üçüncü yeri tutur. Həmin il İsveçi 2010 Avroviziya Mahnı Müsabiqəsində Anna Bergendal təmsil edir. 2011-ci ildə isə Eric ikinci dəfə "Melodifestivalen 2011"-ə qoşulur və birinci yeri tutaraq İsveçi 2011 Avroviziya Mahnı Müsabiqəsində təmsil etmək hüququ qazanır. 2011-ci ilin may ayında Eric Saade "Popular" mahnısı ilə İsveçi Avroviziya Mahnı Müsabiqəsində təmsil edir. İlk yarımfinalda 155 balla birinci olan Eric finala çıxır. Finalda 7-ci çıxış edən Eric 185 balla Ell & Nikki və Rafael Qualazzidən sonra 3-üncü yerə sahib olur. Bu nəticə İsveçin Eurovisionda 1999-cu ildən sonra ən yaxşı nəticəsidir.

Mükafatları
-----------

| İl | Mükafat | Kateqoriya | İş | Nəticə |
| --- | --- | --- | --- | --- |
| 2010 | Scandipop Awards | "Brightest New Hope for 2010" | *Erik Saade* | Qazandı |
| Marcel Bezençon Awards (Melodifestivalen) | "Artistic Award" | *Manboy* | Qazandı |
| 2011 | Scandipop Awards | "Best Male" | *Erik Saade* | Qazandı |
| "Best New Artist" | Namizəd |
| "Best Male Album" | *Masquerade* | Namizəd |
| "Best Album from a New Artist" | Qazandı |
| "Best Male Single" | *It's Gonna Rain* | Namizəd |
| *Manboy* | Namizəd |
| "Best Single from a New Artist" | Namizəd |
| *It's Gonna Rain* | Namizəd |
| Marcel Bezençon Awards (Melodifestivalen) | "Press Award" | *Popular* | Qazandı |
| ESC Radio Awards | "Best Song" | Qazandı |
| "Best Male Artist" | *Erik Saade* | Qazandı |

Albomlar
--------

| Albom | Məlumat | Çartlarda vəziyyət |
| --- | --- | --- |
| SWE |
| ***Masquerade*** | * Reliz: 19 May 2010
* Label: Roxy Recordings
* Format: CD
 | 2 |
| ***Saade Vol. 1*** | * Reliz: 29 June 2011
* Label: Roxy Recordings
* Format: CD
 |  |
| ***Saade Vol. 2*** | * Reliz: November 2011
* Label: Roxy Recordings
* Format: CD
 |  |

Mənbə
-----

* Scandipop Awards
* ESC Radio Awards

|  |  |
| --- | --- |
|  |  ***Musiqiçi** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**Zelandiya** (dan. Sjælland [ˈɕɛˌlænˀ]) — Baltik dənizinin ən iri, Danimarkanın isə Qrenlandiya və Disko adalarından sonra üçüncü iri adasıdır.

Coğrafiyası
-----------

Ada Kattegat ilə Baltik dənizi arasında yerləşir. İsveçdən Öresund boğazı, Fyun adasından isə Böyük Belt boğazı ilə ayrılır. Onun sahəsi isə 7031 km² təşkiledir.

Sahilləri alçaq və parçalıdır. Sahillərində çoxlu sayda körfəzlər vardır: Sayere-Buqt, Ays-Ford. Ada əhəng daşı və gil kimi suxurlardan ibarətdir. Ən hündür nöqtəsi 126 metrdir. Şimal-qərb hissəsi dəniz səviyyəsindən aşağı yerləşir.

Adada çoxlu sayda göl vardır. Onlardan ən irisi Arresö gölüdür. Ən uzun çayı Suso 82 km məsafəyə malikdir. Hələ XX əsrin əvvəllərində ada bütünlüklə fıstıq və palıd meşələrlə örtülü olmuşdur, lakin müasir dövürdə onların sahəsi xeyli azalıb. Zelandiyanın şərqində və yanaşı yerləşən Amager adasında Danimarkanın paytaxtı Kopenhagen şəhəri yerləşir.

Kanalları: Dannesşelod, Esrom, Frederiksverk.

Etimalogiyası
-------------

Adanın adı danımark dilindən tərçümədə *Sæl* (Suiti) və *land* (torpaq) mənasını verir, çünki əvvəl adanın sahilləri suitilərlə zəngin olmuşdur. Müasir dan. Sjælland — ***dəniz torpağı*** (*sjo* — dəniz mənasını verir). Adanın adının müasir yazılışı *Sjæl* (qəlb) sözü ilə uyğun gəlir, beləcə Zelandiyanı **qəlb torpağı** adlandırmaq olar.
**Azərbaycan Xalq Cümhuriyyətinin Hərbi Şurası**, Azərbaycan Xalq Cümhuriyyəti Hərbi nazirliyinin nəzdində kollegial orqan.

Yaradılması
-----------

Hərbi qanunvericilik və hərbi idarəetmə sahəsində mühüm məsələləri müzakirə edir və müvafiq qərarlar çıxarırdı. Əsası 1919 il yanvarın 10-da qoyulmuşdu. Hərbi şuranın əsasnaməsi və daimi tərkibi təsdiq edilənədək Müvəqqəti Hərbi Şura (MHŞ) yaradılmışdı. Hərbi nazir və onun müavini, piyada və süvari diviziyalarının komandirləri, Ümumi qərargahın rəisi, topçu, ləvazimat və istehkamçı idarələrinin rəisləri, general-kvartirmeyster, növbətçi general və tapşırıq generalı MHŞ-nın üzvləri idilər. MHŞ-nın iclaslarına hərbi nazir və ya onun müavini sədrlik edirdi.

Fəaliyyəti
----------

Hərbi şuranın əsasnaməsi işlənib hazırlandıqdan sonra 1920 ilin əvvəlində şuranın daimi tərkibi təsdiq edildi. Hərbi nazir Səməd bəy Mehmandarovun əmri ilə iki hərbi şura yaradıldı: *Böyük hərbi şura* (BHŞ) və *Kiçik hərbi şura* (KHŞ). Təcili həllini tələb edən məsələlərə KHŞ-da baxılırdı. Tərkibinə hərbi nazirin müavini, Ümumi qərargahın, Baş ərkani-hərbin və Bakı İstehkamçılar hissəsinin rəisləri daxil idi. Hərbi nazirin rəhbərlik etdiyi BHŞ-ya isə Ümumi qərargahın, Baş ərkani-hərbin, Bakı istehkamçılar hissəsinin rəisləri, qərargahları Bakıda yerləşən piyada və süvari diviziyalarının komandirləri, topçu, istehkam və ləvazimat idarələrinin rəisləri, hərbi-ədliyyə, hərbi-tibb və hərbi-baytar idarələrinin rəisləri daxil idi. BHŞ-nın işində dövlət nəzarət orqanının nümayəndəsi də iştirak edirdi. Hərbi şuranın qərarları hərbi nazirin imzası ilə qüvvəyə minirdi.

Mənbə
-----

* Azərbaycan Xalq Cümhuriyyəti Ensiklopediyası, I cild, Bakı, 2004.

### İstinadlar

1. 1 2  Manaf Süleymanov, Azərbaycan Ordusu (1918–1920)

Həmçinin bax
------------

* Azərbaycan Xalq Cümhuriyyəti
* Azərbaycan Xalq Cümhuriyyətinin Milli Ordusu
**Azərbaycan Xalq Cümhuriyyətinin açılışı münasibətilə qanunsiyasi amnitsiya haqqında** — Azərbaycan Xalq Cümhuriyyətinin fəaliyyətə başlaması münasibətilə həyata
keçirilmiş humanizm aktı.

Qəbul edilməsi
--------------

Bu barədə qanun 1918 il dekabrın 7-də Parlamentin birinci iclasında qəbul olunmuşdu.

Həyata keçirilməsi
------------------

Amnistiya keçirmək məqsədilə Aslan bəy Qardaşov, Həmdulla Əfəndizadə, Ağa Zeynal Tağıyev, Aslan bəy Səfikürdski,
S. Ağamalıoğlundan ibarət xüsusi heyət — *"Əfvi-ümumi" komissiyası* yaradılmışdı. Komissiya dekabrın 11, 13, 17 və 25-də
keçirdiyi iclaslarda "*Azərbaycan Cümhuriyyəti Parlamentinin açılışı münasibətilə siyasi amnistiya haqqında*" qanun
layihəsini hazırlayaraq Parlamentin 1919 il yanvarın 8-də keçirilən 7-ci iclasının müzakirəsinə vermişdi. Qanuna görə 1918 il
dekabrın 7-nə qədər həbs edilmiş və ölkədə qüvvədə olan keçmiş Rusiya qanunlarının həm cinayət, həm də mülki
məcəllələrinin bir sıra maddələri ilə təqsirli bilinən şəxslər bağışlanırdı. Bu qanuna əsasən həmin il dekabrın 7-nə qədər
törədilmiş və icraatda olan məhkəmə işlərinə də xitam verilirdi.

Həmçinin bax
------------

* Azərbaycan Xalq Cümhuriyyəti
* Azərbaycan Xalq Cümhuriyyətinin Parlamenti

Mənbə
-----

* Azərbaycan Xalq Cümhuriyyəti Ensiklopediyası, *Azərbaycan Xalq Cümhuriyyətinin açılışı münasibətilə qanunsiyasi amnitsiya haqqında qanun* maddəsi.

İstinadlar
----------

1. ↑  Azərbaycan Xalq Cümhuriyyəti (1918–1920). Parlament (stenoqrafik hesabatlar), c.l , B. 1998.
**Astragalus caraganae** (*lat.* Astragalus caraganae) — bitkilər aləminin paxlaçiçəklilər dəstəsinin paxlakimilər fəsiləsinin gəvən cinsinə aid bitki növü. IUCN Qırmızı Siyahısına görə növün kateqoriyası və statusu "Kritik təhlükə həddində olanlar" – CR B1ab (i,ii, iii)c(i)+2ab(i,ii,iii)c(i). Azərbaycanın nadir, endemik növüdür. Regional IUCN Statusu - CR B1ab (i,ii, iii)c(i)+2ab(i,ii,iii)c(i).

Qısa morfoloji təsviri
----------------------

Çoxsaylı düzduran gövdəli, 20-50 sm hündürlükdə, çoxillik bitkidir. Yarpaqcıqları 16-27 cütdür, uzunsov-ovalvaridir, üzəri çılpaq, alt hissəsi sıx məxməri tükcüklüdür. Yumurtalığı uzunsov, ayaqcıqlıdır. Salxımı qısa, 4-6 seyrək çiçəklidir. Paxlası düzdür, seyrək tükcüklü, buruncuqlu və ikiyuvalıdır.

Bioloji, ekoloji və fitosenoloji xüsusiyyətləri
-----------------------------------------------

Çiçəkləmə may, meyvəvermə iyun-iyul aylarına təsadüf edir. Kserofit bitkidir. Orta dağ qurşağında, quru daşlı yamaclarda, qayalı ərazilərdə rast gəlinir.

Yayılması
---------

Naxçıvanın dağlıq hissəsi (Şahbuz rayonu — Qarababa, Badamlı, Kükü kəndləri ətrafı və Keçəldağ).

Sayı və tendensiyası
--------------------

İtmə təhlükəsi altında olan yeganə lokaliteti mövcuddur, populyasiyanın sayı sürətlə azalır.

Məhdudlaşdırıcı amillər
-----------------------

Populyasiyanın zəif təkrarlanması, ekoloji və antropogen təsirlərdir.

Mühafizə tədbirləri
-------------------

Təbiətdəki vəziyyəti böhran həddə çatmış və nəsli kəsilmə ehtimalı olan növ kimi Zəngəzur Milli Parkı və Arpaçay Dövlət Təbiət Yasaqlığı ərazisində yayıldığı sahələr xüsusi nəzarət altına alınmalı və təbii populyasiyaları mühafizə olunmalıdır.

Sinonimləri
-----------

### Homotipik sinonimləri

* *Tragacantha caraganae* (Fisch. & C.A.Mey.) Kuntze

### Heterotipik sinonimləri

* *Astragalus borudjerdicus* Parsa
* *Astragalus caraganae var. brevicalyx* Eig
* *Astragalus nachitschevanicus* Rzazade
* *Astragalus peregrinus* Fisch. & C.A.Mey. ex Bunge
* *Astragalus warackensis* Freyn

İstinadlar
----------

Həmçinin bax
------------

|  |  |
| --- | --- |
| Taksoneyniləşdirmələri | 
* Wikidata: Q15511365
* Wikispecies: Astragalus caraganae
* EoL: 645815
* GBIF: 5345669
* GRIN: 5743
* iNaturalist: 557362
* IPNI: 476662-1
* IRMNG: 10168151
* ITIS: 820230
* NCBI: 144078
* Plant List: ild-35979
* PLANTS: ASCA45
* POWO: urn:lsid:ipni.org:names:476662-1
* Tropicos: 13025546
* WFO: wfo-0000189479

 |
**Talıb Tale** (*Talıb Ələsgər oğlu Ələsgərov*; 16 fevral 1981, Azad, Vardenis rayonu) — Azərbaycan müğənnisi, ifaçı, söz yazarı, bəstəkar və rejissor.

Həyatı
------

Talıb Tale 1981-ci il 16 fevralda Göyçə mahalının Ağkilsə kəndində, Aşıq Ələsgərin ocağında dünyaya göz açıb. Ailədə dörd uşaqdırlar. Talıb ailənin 3-cü övladıdır.

Azərbaycanlıların Ermənistandan köçürülməsi nəticəsində 1988-ci ildə doğulduğu kənddən ailəsi ilə birlikdə Göygöl rayonuna köçmüşdür.

### Təhsili

Göygöl rayonundakı Səməd Vurğun adına 3 nömrəli orta məktəbə daxil olmuş və əla qiymətlərlə orta məktəbi bitirmişdir. Ali təhsilini isə Bakı Dövlət Universitetinin Sosial elmlər və psixologiya fakültəsində almışdır.

1997-1998-ci illərdə Gəncə şəhərindəki "Araz" hazırlıq kursunu bitirmişdir.

Musiqiçilik fəaliyyəti
----------------------

Talıb Tale sazda ifa etməyi bacarır. Aşıq Ələsgərin "Tellərin" şeirinə yeni aranjımanda musiqi bəstələyib və ifa edib. Talıbın oxuduğu bəzi mahnıların söz və musiqiləri özünə aiddir.

Təltif və mükafatları
---------------------

1998-ci ildə "Yeniyetmələr arasında keçirilən kinqboksinq üzrə respublika çempionatı"nda birinci yerə layiq görülmüşdür.

2017-ci ilin oktyabr ayında keçirilən "Maşın" realiti-şousunun 15-ci "sürəti"ndə qalib olmuşdur.

Ailəsi
------

Talıb Tale subaydır İslam Ələsgərin nəvəsi, Aşıq Talıbın nəticəsidir.

İstinadlar
----------

1. 1 2 3  *Savalan Talıblı.* "Talıb Tale illər öncə gələcəkdə baş verəcək hadisəni söyləyib. İfaçının əmisiylə müsahibə" (az.). analoq.az. 25.10.2017. 2017-10-26 tarixində arxivləşdirilib. İstifadə tarixi: 2017-10-26.

| ⛭Maşın Şou |
| --- |
| Qaliblər | Malik Eyvazov  • Gülya Əliyeva  • Adil Qəhrəmanov  • Rafael İsgəndərov  • Turan İbrahimov  • Ülvi Cəfərov  • Murad Arif  • Könül Kərimova  • Əlikram Bayramov  • Sadıx Mustafayev  • Müşviq Şahverdiyev  • DJ Çina  • Xatirə İslam  • İslam Mehrəliyev  • Talıb Tale  • Roza Zərgərli  • Suna Kasımoğlu |
| Təşkilatçılar | Murad Dadaşov  • MGP |
| İştirakçılar | Maşın Şounun iştirakçıları |
| Ana kateqoriya |
Mikola Xvilovey  
(1893–1933)
Valeryan Pidmoqilni  
(1901–1937)
Mikola Kuliş  
(1892–1937)
Mixayl Semenko  
(1892–1937)
Les Kurbas  
(1887–1937)
Mikola Zerov  
(1890–1937)
**Edam edilmiş İntibah** (*ukr.* Розстріляне відродження, Rozstrilyane vidrodjennya) ifadəsi 1920–1930-cu illərdə Ukrayna Sovet Sosialist Respublikasında yaşayıb-yaratmış və Stalinin totalitar rejimi tərəfindən edam və ya repressiya edilmiş yazıçı və rəssamlar dövrünü təsvir etmək üçün istifadə olunur. Termin ilk dəfə polyak publisist Eji Qedroys ukraynalı ədəbiyyat tədiqatçısı, sonralar bu termini o dövrki nəslin ən möhtəşəm əsərlərinin toplusuna başlıq olaraq seçən Yuri Lavrinenkoya yazdığı məktubda istifadə etmişdir.

Arxa planı
----------

Birinci Dünya müharibəsindən sonra Rusiya imperiyasının süquta doğru getməsi, imperiya senzurasının ləğv edilməsi, müstəqil Ukrayna dövlətinin qurulması və 1920-ci illərdə Sovet rejiminin nisbi yumşaqlığı, bunlar hamısı Ukraynada mədəni aktivliyin və ədəbiyyat intibahının çiçəklənməsinə səbəb oldu. Yeni ortaya çıxan şair və yazıçılar və çox sayıda peyda olan ədəbi qruplar Ukrayna ədəbiyyatının simasını dəyişmişdi. Bu prosesslər yerliləşdirmə, Yeni İqtisadi Siyasət və likbez tərəfindən dəstəklənirdi.

Ad
--

"Edam edilmiş İntibah" bənzətməsi Eji Qedroysa məxsusdur. O, ilk dəfə bu ifadəni Yuri Lavrinenkoya 13 avqust 1958-də yazdığı məktubda istifadə etmişdir. O, bu ifadəni 1917–1933-cü illər Ukrayna ədəbiyyatı antologiyası başlığı kimi qeyd etmişdir: "Ad haqqında. Buna daha ümumi ad vermək yaxşı olar: "Edam edilmiş İntibah. 1917–1933 Antologiyası". Bu ad özünəməxsus səslənir. Digər tərəfdən, təvazökar "Antologiya" adı dəmir pərdə tərəfindən olan dəlinməni ifadə edə bilərdi. Sən nə düşünürsən?". Lavrinenko: "Onda, elə olsun" — deyə cavab yazdı.

"***Edam edilmiş İntibah:*** ***1917–1933-dən antologiya: Poeziya—proza—drama—esse***" Eji Qedroysun təşəbbüsü ilə 1959-cu ildə Paris Mədəniyyət Kitabxanasında çap edilmiş və əsər bu gündə Ukrayna ədəbiyyatının o dövrünə aid ən mühim mənbə olaraq qalmaqdadır. Bu əsər özündə 1920–1930-cu illər Ukrayna poeziya, proza və esse yazıçılığının ən yaxşı örnəklərini əks etdirir.

İstinadlar
----------

1. ↑  ""Executed Renaissance": today 70 years of beginning of extermination of Ukrainian elite". FrontNews. 2019-12-22 tarixində arxivləşdirilib. İstifadə tarixi: 2019-09-16.

Ədəbiyyat
---------

* Юрій Лавріненко. Розстріляне відродження: Антологія 1917–1933. — Київ: Смолоскип, 2004.
* Розстріляне Відродження Arxivləşdirilib 2020-08-05 at the Wayback Machine
* Orest Subtelny. Ukraine: A History. University of Toronto Press, 2000–736 p.
* Mace James Ernest. *Communism and the Dilemmas of National Liberation: National Communism in Soviet Ukraine, 1918–1933* / James Earnest Mace, Harvard Ukrainian Research Institute, Ukrainian Academy of Arts and Sciences in the United States. Cambridge: Distributed by Harvard University Press for the Harvard Ukrainian Research Institute and the Ukrainian Academy of Arts and Sciences in the U. S. 1983. — 334 pp.
* Розстріляне Відродження Arxivləşdirilib 2020-08-05 at the Wayback Machine
**Səidə Məmmədova** (tam adı:*Məmmədova Səidə Müslüm qızı*; 25 may 1942, Naxçıvan) — xormeyster. Azərbaycan Respublikası əməkdar mədəniyyət işçisi, Naxçıvan Muxtar Respublikasının əməkdar incəsənət xadimi.

Həyatı
------

Məmmədova Səidə Müslüm qızı 25 may 1942-ci ildə Naxçıvan şəhərində anadan olmuşdur.

### Təhsili

1960-cı ildə Asəf Zeynallı adına Bakı Musiqi Texnikumunu və 1969-cu ildə Azərbaycan Dövlət Konservatoriyasının (indiki Bakı Musiqi Akademiyası)nın xor dirijorluğu fakültəsini bitirmişdir.

Fəaliyyəti
----------

### Əmək fəaliyyəti

1969–75-ci illərdə Naxçıvan şəhər musiqi məktəbində müəllim və 1975–94-cü illərdə orta ixtisas musiqi məktəbinin direktoru olmuşdur. 1994-cü ildən Naxçıvan Dövlət Universitetində ifaçılıq kafedrasının müdiridir. 1999-cu ildən dosentdir. Muxtar Respublikada xor kollektivlərinin yaranması və inkişafında xidməti var. Bir sıra el şənliklərinin bədii rəhbəri və onlarla mahnı müəllifidir. 1978-ci ildən Azərbaycan Bəstəkarlar İttifaqının üzvüdür.

Təflif və fəxri adları
----------------------

* 1977 — Naxçıvan Muxtar Respublikasının əməkdar incəsənət xadimi
* 1988 — Azərbaycan Respublikası əməkdar mədəniyyət işçisi
* 2007 Azərbaycan Respublikası Prezidentinin fərdi təqaüdü

Mənbə
-----

* Naxçıvan Ensiklopediyası. Bakı. 2002. səh. 317. ISBN 5-8066-1468-9.

1. ↑  "Azərbaycan Respublikası Prezidentinin fərdi təqaüdlərinin verilməsi haqqında Azərbaycan Respublikası Prezidentinin Sərəncamı". 2022-09-27 tarixində arxivləşdirilib. İstifadə tarixi: 2022-09-27.
**Yoahim Löv**  (*alm.* Joachim Löw‎; 3 fevral 1960) — Almaniya milli futbol komandasının baş məşqçisi.

Bir oyunçu kimi Yoahim ilk dəfə Frayburq FK-da üçün ikinci Bundesliqada oynamışdır. 1980 -ci ildə ilk klubda iki mövsümdən sonra Ştutqart FK-na köçdü, ancaq il ərzində cəmi 4 oyun keçirdi və bir qol belə vurmadı. On il ərzində Leo 5 dəfə komanda dəyişdi, iki dəfə Frayburqa qayıtdı, lakin Bundesliqanın birinci divizionunda ən az bir komanda ilə yer tuta bilmədi. 90 -cı illərin əvvəllərində futbolçu İsveçrə klublarında oynadı. 1994 -cü ildə Winterthur futbol klubunun gənclər komandasına məşq etməyə başladı. Elə həmin ilin payızında idmançı Frauenfeld ilə müqavilə imzalayaraq klubu tərk etdi, lakin mövsümü oynadı və futbolçu karyerasına son verdiyini açıqladı.

1995 -ci ildə "Ştutqart" ın köməkçi məşqçisi, daha sonra baş məşqçi vəzifəsinə keçdi. İki il ərzində gənc bir mentorun rəhbərliyi altında komanda ölkə kubokunu qazandı və Avropa Kuboku zonasına daxil oldu. Çelsi Kubok Qalibləri Kubokunun finalında məğlub olduqdan sonra Yoahim qovuldu. Bir il Türkiyənin "Fənərbaxça" klubunda çalışdı və çempionatda üçüncü oldu. 2001/02 mövsümündə Leoun rəhbərliyi altında Avstriya "Tirol" u çempionluq titulunu qazandı, amma klub iflas etdi və məşqçi yenidən işsiz qaldı. Sonra Alman bir neçə ay Vyanada "Austriya" da qaldı və 2004 -cü ilin avqustundan etibarən ölkəsinin milli komandasının məşqçilər korpusuna daxil oldu. 2006 -cı ilə qədər Yoahim milli komandanın baş məşqçisinin köməkçisi idi, sonra komandaya özü rəhbərlik edirdi.

Leo, Almaniya millisinin tarixində ən uğurlu məşqçilərdən biridir - onun rəhbərliyi altında komanda iştirak etdiyi bütün turnirlərdə medal qazandı. 2008 -ci ildə almanlar Avropa Çempionatının finalına yüksəldi və orada yalnız ispanlara uduzdu. Əsas uğur 2014 Dünya Çempionatında qazanılan qələbə idi. Lev beynəlxalq miqyasda 170 -dən çox oyun keçirib. Qalibiyyət faizi 62.94%-dir. Hər iki göstərici bütün Avropa komandaları tarixində ən yaxşı göstəricilərdəndir. "Almaniya Federativ Respublikasının xidmətlərinə görə" ordeni ilə təltif edilmişdir.

Xarici keçidlər
---------------


Vikianbarda Yoahim Löv ilə əlaqəli mediafayllar var.

* Joachim Löw  (alm.)

| ⛭Almaniya heyəti  –  2017 FİFA Konfederasiyalar Kuboku |
| --- |
| 
* 1 Trapp
* 2 Mustafi
* 3 Hektor
* 4 Ginter
* 5 Plattenhardt
* 6 Henrixs
* 7 Draksler (k)
* 8 Qoretzka
* 9 Vaqner
* 10 Demirbay
* 11 Verner
* 12 Leno
* 13 Ştindl
* 14 Can
* 15 Yunes
* 16 Rüdiger
* 17 Süle
* 18 Kimmix
* 20 Brandt
* 21 Rudi
* 22 Ter Ştegen
* Baş məşqçi: Löv

 | Almaniya |

| ⛭Almaniya heyəti  –  UEFA Avropa Kuboku 2016 |
| --- |
| 
* 1 Noyer
* 2 Mustafi
* 3 Hektor
* 4 Hövedes
* 5 Hummels
* 6 Xedira
* 7 Şvanştayger (k)
* 8 Özil
* 9 Şürrle
* 10 Podolski
* 11 Draksler
* 12 Leno
* 13 Müller
* 14 Can
* 15 Vayql
* 16 Tah
* 17 Boatenq
* 18 Kroos
* 19 Götze
* 20 Sane
* 21 Kimmix
* 22 Ter Ştegen
* 23 Qomez
* Baş məşqçi: Löv

 | Almaniya |
**Aliya Nazarbayeva** (*qaz.* Älïya Nursultanqızı Nazarbayeva; 3 fevral 1980, Almatı) — Qazaxıstan Respublikasının ictimai xadimi. Qazaxıstanın ilk prezidenti Nursultan Nazarbayevin kiçik qızı. Qazaxıstan Respublikasının ədəbiyyat və incəsənət sahəsində Dövlət Mükafatı laureatı (2018).

Bioqrafiyası
------------

### Təhsil

Alma-Atadakı K. Bayseitov adına Respublika Musiqi Məktəbini bitirib.

İngiltərənin Londondakı Riçmond Universitetinin Beynəlxalq Münasibətlər Fakültəsində və ABŞ-nin Corc Vaşinqton Universitetinin Beynəlxalq Münasibətlər Fakültəsində oxuyub.

2001-ci ildə Qazaxıstan Dövlət Hüquq Akademiyasının hüquq fakültəsini hüquqşünaslıq ixtisası ilə bitirib.

2016-cı ildə Qazaxıstan Milli Universitetinin Dövlət Attestasiya Komissiyasının qərarı ilə. Əl-Farabi iqtisadiyyat magistri dərəcəsini alır.

Rus və ingilis dillərində sərbəst danışır.

### Karyerası

Qazaxıstan Prezident Administrasiyasının ümumi şöbəsinin məsləhətçisi, Caspian Industries Ltd LLP (mineral içməli su) baş direktoru, Elitstroy LLP-nin İdarə Heyətinin sədri vəzifələrində çalışıb. Qazaxıstan Respublikasında ilk çoxfunksiyalı "Wellness Club LUXOR" idman və istirahət kompleksinin qurucusudur.

2011-ci ildə İtalyanın Damiani zərgərlik evi ilə iş birliyində *Alsara* adlı zərgərlik seriyasını buraxır.

Mükafatları
-----------

2013-cü ildə zərgərlik sənətindəki milli fikirlərin canlandırılmasına görə Fashion TV Awards mükafatına layiq görülmüşdür.

2018-ci ildə *qaz.* "Анаға апарар жол" ("Anaya aparan yol") tammetrajlı filminin qurulmasında iştirakına görə Qazaxıstan Respublikasının ədəbiyyat və incəsənət sahəsində Dövlət Mükafatını alır. Aliya Nazarbayeva filmin prodüseridir.

Şəxsi həyatı
------------

1998-2001-ci illərdə Qırğızıstan Prezidenti Əsgər Akayevin böyük oğlu Aydar ilə evli olur. 2002-ci ildə bir qazax iş adamı Daniyar Xasenovla evlənir.

Hazırda Dimaş Dosanovla evlidir.

Uşaqlar: qızları - Tiara (09.16.2007), Alsara (2011), oğlu - Aldiyar (2016), qızı - Aylana (07.2018)

İstinadlar
----------

1. ↑  "Алия Назарбаева запустила собственную линию ювелирных украшений". Internet Portal Nur. 2011-04-22. 2021-04-28 tarixində arxivləşdirilib. İstifadə tarixi: 2019-03-19.
2. ↑  "Назарбаева Алия Нурсултановна (персональная справка) — ПАРАГРАФ-WWW". 2021-12-23 tarixində arxivləşdirilib. İstifadə tarixi: 2021-05-03.
**I Mixail** (*yun.* Μιχαὴλ Ῥαγγαβέ)(təq. 770, Konstantinopol – 11 yanvar 844, Xınalıada, İstanbul ili) — Bizans imperatoru.

Həyatı
------

Atası Bizans donanmasında admiral olan Teofilakt Raqabe idi. Gələcəkdə taxtı ələ keçirəcək Nikeforun qızı Prokopiya ilə evləndi və qaynatasının 802-ci ildə hakimiyyəti ələ keçirməsinin ardından sarayda yüksək rütbəyə gətirildi. Qaynatasının Bulqar çarı Krum xana qarşı çıxdığı səfərə qatıldı. Ancaq 26 iyul 811-ci ildə Pliska yaxınlığında baş tutan döyüşdə I Nikefor həlak oldu. Oğlu və yeganə varisi Stavrak isə ağır yaralandı və yaralı halda döyüş meydanından qaçırılaraq Hadrianapolisdə (indiki Ədirnə) tələm-tələsik yeganə imperator olaraq taxta çıxarıldı. Ancaq yaraları olduqca ağır idi və bu vəziyyətdə real hakimiyyəti ələ ala bilmirdi. Bu səbəblə saray əyanları 2 qrupa ayrıldı: bir qrup əyan imperatorun xanımı Afinalı Teofanonu, bir qrup isə Mixaili dəstəkləyirdi. Nəhayət, 2 oktyabr 811-ci ildə baş tutan saray çevrilişiylə Stavrak taxtdan endirildi və yerinə bacısı Prokopiyanın əri Mixail taxta çıxarıldı.

Taxta çıxar-çıxmaz Frank kralı Böyük Karlla sülh bağladı və onun Müqəddəs Roma imperatoru olaraq elan edilməsini təsdiq etdi. Bundan başqa Bulqar çarı Krum xanla mübarizəni davam etdirdi. 812-813-cü illərdə çıxdığı səfərlərdə məğub oldu. Bu səbəblə bunun ailəsinə üz vermiş bir lənət olduğunu bildirərək taxtdan çəkildi. Xanımı və övladlarını da alaraq saraydan qaçıb kilsələrin birində gizləndi. 813 tarixli səfərində iştirak edən və bulqarlarla döyüş əsnasında əmrindəki birliklərlə döyüş meydanından qaçan erməni əsilli general Leo dərhal Konstantinopola gəldi və burada özünü imperator elan etdi.

Özünün və ailəsinin təhlükəsizliyini təminat altına almaq istəyən Mixail saray əyanlarına təslim edildi. Adından və bütün ünvanlarından imtina edən Mixail ***Afonasis*** adını alaraq oğullarıyla birlikdə rahib olmağı seçdi və kilsəyə çəkildi. Ancaq oğulları taxt hüququndan məhrum edilməsi məqsədilə xədim edildilər. Xanımı Prokopiya və qızları isə başqa bir kilsədə rahibə olaraq yaşamağa davam etdilər.

Övladları
---------

* Teofilak — 812-ci ildə atası tərəfindən ortaq imperator elan edildi. Xədim edilib monastıra sürgün olundu.
* Stavrak
* Nikita — Xədim edilib monastıra sürgün olundu. Daha sonra I İqnatius adıyla Konstantinopol patriarxı elan olundu.
* Qorqo — rahibə oldu.
* Teofano — rahibə oldu.

İstinadlar
----------

1. ↑  Norwich, John J. (1991). *Byzantium: The Apogee*. Alfred A. Knopf, Inc. ISBN 0-394-53779-3
2. ↑  Alexander, Paul Julius (1985). *The Byzantine Apocalyptic Tradition*. University of California Press. p. 66 (note 21). ISBN 9780520049987
3. ↑  Cooper, Eric; Decker, Michael J. (2012). *Life and Society in Byzantine Cappadocia*. Springer. p. 42. ISBN 9781137029645
**Donasyen Alfons Fransua de Sad** (*fr.* Donatien Alphonse François de Sade; 1740—1814), tarixdə **Markiz de Sad** (*fr.* marquis de Sade [maʁˈki də sad] kimi qalmışdır) — fransız zadəgan, yazıçı və filosof. Dünya ədəbiyyatında qalmaqallı romanlar müəllifi və sadizmin banisi kimi tanınır.

Markiz erotik ədəbiyyatın əhəmiyyətli yazıçılarındandır, əsasən sərt pornoqrafik yazılar yazmışdır.

Təxminən ömrünün 29 ilini həbsxanada, 13 ilini ağıl xəstəxanasında keçirmişdir və ən əhəmiyyətli əsəri "Sodomun 120 günü"nü həbsxanada yazmışdır. Bir digər əhəmiyyətli əsəri də "Justine"dir. Sadizmin mənşəyinin onun yazdıqlarına söykəndiyi bilinir.

Yazılarında əxlaqı, qanunu, dini elementləri nəzərə almadan həddindən artıq azadlığı (hətta əxlaqsızlığı) və ən yaxşının zövq olduğunu müdafiə edirdi. Markis 32 il fərqli həbsxanalarda və ağıl xəstəxanasında həbs edildi: on il Parisdə (on ili Bastilledə keçdi), bir ay Conciergeriedə, iki il qalada, bir il Madelonnettesdə, üç il Bicêtredə, bir il Sainte-Pélagiedə və 13 il Charenton ağıl xəstəxanasında. Yazılarının çoxunu məhbus olduğu dövrdə yazdı. "Sadizm" anlayışı adından törədilmişdir.

Sade kitablarında şəxslər arası əlaqələrdə insanın insancıl yanı bir dəfə itirildiyində, nələr ola biləcəyinin məlumatını verir. Şəxslərarası əlaqələrdə insanın sahib olduğu qürur bir yana buraxıldığı zaman ortaya çıxan yeni qanun öz faydasını qoruma sonuna qədər davam etdirilirsə, zəruri olaraq "sadizm"ə söykənir. Əsərlərində əxlaqi hərəkətin təyin olaraq etik dəyərlər deyil, instinktlər, ya da "şərti buyruqlar" hərəkətin "prinsipi" edilsə nələr olacağından bəhs edir.

Xarici keçidlər
---------------

* Marquis De Sade Azərbaycan dilində
* Маркиз де Сад. Философия в будуаре Arxivləşdirilib 2009-06-10 at the Wayback Machine
* Marquis de Sade Arxivləşdirilib 2019-12-27 at the Wayback Machine (fr.)
* Эссе писателя Виктора Ерофеева о творчестве маркиза де Сада
* Маркиз де Сад и XX век. Пер. с франц. Исследования о де Саде Ж.Батая, П.Клоссовски, М.Бланшо, Р.Барта, А.Камю и др.
* Батай Ж. Сад Arxivləşdirilib 2009-05-31 at the Wayback Machine // Батай Ж. Литература и Зло [: Сб. эссе:]. М.: МГУ, 1994. — ISBN 5-211-03159-8
* О бедном Маркизе замолвите слово.
* Книги де Сада в библиотеке Vita Nuova. Arxivləşdirilib 2011-09-17 at the Wayback Machine

Həmçinin bax
------------

* Sadizm



1. ↑  Biblioteca Virtual Miguel de Cervantes (isp.). 1999.
Vikipediyada bu soyadlı müxtəlif adamlar haqqında məqalələr var, bax: Gəraybəyli.

**Gəray Gəraybəyli** (29 iyun 1967, Bakı) — Azərbaycan Tibb Universitetinin rektoru, Azərbaycan psixiatrı, tibb elmləri doktoru (2007), professor (2012), əməkdar müəllim.

Həyatı
------

Gəraybəyli Gəray Çingiz oğlu 1967-ci il 29 iyun tarixində Bakı şəhərində anadan olub. 1984-cü ildə orta məktəbi qızıl medal ilə bitirib və həmin ildə Azərbaycan Dövlət Tibb İnstitutuna (indiki Azərbaycan Tibb Universiteti) daxil olub. 1992-ci ildə həmin fərqlənmə diplomu ilə bitirib.

1992-ci ildən 1993-cü ilədək Azərbaycan Tibb Universitetinin psixiatriya kafedrasında baş laborant, 1993-cü ildən 1996-cı ilədək assistent, 1996-cı ildən 2007-ci ilə qədər dosent vəzifələrində çalışıb. 2007-ci ilin dekabr ayından indiyə qədər Azərbaycan Tibb Universitetinin psixiatriya kafedrasının müdiri vəzifəsində çalışır.

Professor Gəray Gəraybəyli 1995-ci ildə namizədlik, 2007-ci ildə isə doktorluq dissertasiyası müdafiə edib. 1997-ci ildə dosent, 2012-ci ildə professor elmi adına layiq görülüb.

60-dan çox elmi əsərin, 1 tədris vəsaitinin, 2 tədris-metodik, 3 metodik tövsiyənin, 4 tətbiqetmə aktının və 1 səmərələşdirici təklifin müəllifidir. Dəfələrlə xarici ölkələrdə elmi konfrans və konqresslərdə elmi məruzələrlə çıxışlar edib. 2001-ci ildə ABŞ Dövlət Departamentinin Fulbright Programı çərçivəsində Cənubi Kaliforniya Universitetində elmi ezamiyyətdə olub.

2007-ci ildən bu günə qədər Azərbaycan Respublikası Səhiyyə Nazirliyinin baş psixiatrı və psixi sağlamlıq üzrə milli koordinatorudır.

Gəraybəyli Gəray Çingiz oğlu 11 aprel 2016-cı il tarixində Azərbaycan Respublikası Prezidentinin Sərəncamı ilə Azərbaycan Tibb Universitetinin rektoru vəzifəsinə təyin edilib..

Mükafat və təltifləri
---------------------

16 iyun 2014-cü il tarixində professor G.Ç.Gəraybəyli "Azərbaycan Respublikasının səhiyyə işçilərinə fəxri adların verilməsi haqqında Azərbaycan Respublikası Prezidentinin Sərəncamı ilə "Əməkdar müəllim" fəxri adına layiq görülmüşdür.

Ailəsi
------

Azərbaycan SSR Xalq Artisti, aktyor Ağasadıq Gəraybəylinin nəvəsidir. Ailəlidir, iki oğlu var. Həyat yoldaşı Samirə Gəraybəyli. Uşaqları Ağasadıx Gəraybəyli və Cavid Gəraybəyli.

İstinadlar
----------

1. ↑  "Azərbaycan Prezidentinin Rəsmi internet səhifəsi - SƏNƏDLƏR » Sərəncamlar G.Ç.Gəraybəylinin Azərbaycan Tibb Universitetinin rektoru təyin edilməsi haqqında Azərbaycan Respublikası Prezidentinin Sərəncamı". www.president.az (azərb.). 11 aprel 2016. 2021-05-11 tarixində arxivləşdirilib. İstifadə tarixi: 11 aprel 2016.
2. ↑  "Azərbaycan Respublikasının səhiyyə işçilərinə fəxri adların verilməsi haqqında AZƏRBAYCAN RESPUBLİKASI PREZİDENTİNİN SƏRƏNCAMI".  (azərb.). 11 iyun 2014. İstifadə tarixi: 11 aprel 2016.[*ölü keçid*]

Ədəbiyyat
---------

1. Ə.Əmiraslanov, "Azərbaycan Tibb Universiteti – 80", Bakı, "Təhsil Nəşriyyat-Poliqrafiya" MMC, 2010, s.327
**Biver** (*ing.* Beaver County) — ABŞ-ın Pensilvaniya ştatında dairə. Rəsmi olaraq 12 mart 1800-cü ildə yaradılmışdır. 2010-cu ildə əhalinin sayı 170,539 nəfər idi.

Coğrafiyası
-----------

ABŞ Siyahıyaalma Bürosunun məlumatına görə, dairənin ümumi sahəsi 1.149.961 km2-dir, bunun 1.124.061 km2-i quru, 25.900 km2-i və ya 2.180%-i sudur.

Əhalisi
-------

2000-ci il siyahıyaalınmasına görə, mahalın 72,576 ailədə 181,412 sakini və 50,512 ailəsi var. Əhalinin sıxlığı hər km2-ə 161,00 nəfərdir. Rayonda 77 765 yaşayış binası var, bina sıxlığı hər km2-ə təxminən 69,00 binadır. Əhalinin irqi tərkibi: ağlar — 92,55%, afroamerikalılar — 5,96%, yerli amerikalılar (hindlilər) — 0,10%, asiyalılar — 0,25%, havaylılar — 0,01%, digər irqlərin nümayəndələri — 0,20%, iki və ya daha çox irqin nümayəndələri — 0,92%. İspanlar irqindən asılı olmayaraq əhalinin 0,72%-ni təşkil edirdi.

İstinadlar
----------

1. ↑  "Данные Бюро переписи США по округу Бивер (Пенсильвания)" (ingilis). 2012-04-11 tarixində arxivləşdirilib. İstifadə tarixi: 2009-11-16.
Baksinq Günü
**Baksinq Günü** (*ing.* Boxing Day),bir ictimai bayram və tətil gün,xüsusilə MDB ölkələri, Britaniya, Avstraliya, Yeni Zelandiya və Kanada da.Bu gün Milad bayramının sonrakı günü hər il Dekabrın 26-da qeyd olunur.

Etimologiya
-----------

Baxmayaraq ki bu günün adlandırılmasının əsas səbəbi aydın deyil. ancaq
kökü "box" (qutu) olduğu inanılır ki,Milad bayramının hədiyyələr qutusuna ışarə edir.Keçmişdə, bu gün yoxsul işçilərə hediyə verilərdi.

Alış-veriş
----------

Britaniya, Kanada ,Yeni Zelandiya və Avstraliyanın bəzi əyalətlərində, Baksinq günü əsasən Amerika Birləşmiş Ştatlarında Şükran sonrakı günü qədər, bir alış-veriş bayramı kimi tanınır.

İstinadlar
----------

1. ↑  Boxing Day.[Snopes.com]
2. ↑  *Terry Kirby.* "Boxing Day sales soar as shoppers flock to malls". The Independent. London. 27 December 2006. 18 April 2009 tarixində orijinalından arxivləşdirilib. İstifadə tarixi: 17 December 2009.
3. ↑  *CTV.ca News Staff.* "Boxing Day expected to rake in $1.8 billion". 26 December 2005. 28 December 2010 tarixində orijinalından arxivləşdirilib. İstifadə tarixi: 17 December 2009.
4. ↑  "Stocktake Trading Hours" (PDF). Myer. 2010. 15 June 2011 tarixində orijinalından (PDF) arxivləşdirilib. İstifadə tarixi: 7 January 2011.

Xarici keçidlər
---------------


Vikianbarda Baksinq Günü ilə əlaqəli mediafayllar var.

* Snopes: The Origins of Boxing Day
* Boxing Day Celebrations Arxivləşdirilib 2011-07-12 at the Wayback Machine